Arnvid Vasbotten

Arnvid Birger Liljedahl Vasbotten (1903–1985) var en norsk jurist og politiker (NS). Han var NS-oppnevnt dommer i den såkalte kommissariske høyesterett fra januar 1941 til november 1944 og innenriksminister i Quisling-regjeringen 1944–1945.

Vasbotten var født i Florø og vokste opp i Oslo. Han var sønn av Stortingets kontorsjef Ole Johan Vasbotten.

Han arbeidet som sekretær i Rikstrygdeverket fra 1929 og i Justisdepartementet fra 1934. Han meldte seg inn i NS i desember 1940, og ble utnevnt til dommer i den NS-oppnevnte «den kommissariske høyesterett» i januar 1941 hvor han blant annet arbeidet med forberedelsene til og gjennomføringen av den såkalte statsakten på Akershus 1. februar 1942. Dom i Eidsivating lagmannsrett 21. mai 1946/Landssvikarkivet/Riksarkivet

Vasbotten  ble i 1943 også formann i den såkalte Protokollkomiteen (Rikskontrollen) som skulle fungere som et konsultativt og rådgivende organ for Quisling og som skulle overta arbeidet etter Stortingets kontrollkomité. Han var også med i Germanske-SS Norge som nesttroppssjef og avdelingsleder. 

I landssvikoppgjøret etter krigen ble Vasbotten dømt til 20 års tvangsarbeid for bistand til fienden og for sin medvirkning til å endre Norges statsforfatning. Dom i Eidsivating lagmannsrett av 21. mai 1946/Landsvikarkivet/Riksarkivet  Han ble løslatt 16. mai 1950 og ble formelt benådet 8. mai 1952.Kilde: Veum,Eirik Nådeløse Nordmenn: Statspolitiet, Kagge forlag 2012 s 955.Soningsattest fra Berg Arbeidsskole 22. september 1953/Landssvikarkivet/Riksarkivet

 Referanser 

 Eksterne lenker 


Kategori:Norske jurister
Kategori:NS-statsråder
Kategori:Personer fra Flora kommune
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen
Kategori:Nordmenn fra andre verdenskrig